Penduduk sokong PKPB sehingga 9 Jun
ADUM LIU BEKENU : Penduduk luar bandar menyokong penuh pengumuman Perdana Menteri
terhadap perlanjutan tempoh Penguatkuasa Perintah Kawalan Pergerakan Bersyarat
(PKPB) sehingga 9 Jun depan. Micheal Sait, 49 tahun dari Rumah Panjang Tr. Lingu ketika ditemui berkata,
perlanjutan tempoh PKPB harus dilaksanakan supaya rantaian wabak Covid-19 dapat
dihapuskan. Katanya, di rumah panjang, penduduk memang risau tentang wabak Covid-19 dan
kemasukan orang luar ke sini masih tidak digalakkan. Daerah Subis yang masih dalam Zon Hijau harus dijaga dan sambutan Hari
Gawai nanti hendaklah disambut bersama keluarga di sini sahaja. Bahagian Miri yang kini sudah menjadi Zon Hijau merupakan satu berita
gembira dan harus dikawal serta dijaga sebaiknya demi keselamatan semua,
tambahnya. Kapitan Pui Kuan Phen dari Batu Niah ketika dihubungi turut menyokong
pengumuman Perdana Menteri dan menyifatkannya sebagai langkah terbaik untuk
menghapuskan virus pembawa maut itu. Katanya, untuk berjaya menghapus wabak Covid-19, masyarakat berbilang kaum
harus memberi kerjasama sepenuhnya kepada kerajaan dengan duduk diam di rumah
dan menjaga kebersihan diri. “Di Batu Niah, setiap warga di sini dinasihatkan untuk mengguna
penutup mulut dan hidung ketika berusan di kedai. “Guna pencuci tangan yang betul untuk kebersihan ketika balik dari
pekan demi keselamatan keluarga masing-masing,” jelasnya. Sementara itu, dalam ucapan Perdana Menteri Tan Sri Dato’ Muhyiddin Yassin
yang bersiaran langsung semalam berkata, beberapa minggu ke hadapan ini agak
kritikal bagi negara. Katanya, hasil pelaksanaan PKPB hanya dapat dilihat dalam tempoh beberapa
minggu lagi. Jika berlaku peningkatan kes yang ketara dalam tempoh ini,
kerajaan akan terpaksa melaksanakan Perintah Kawalan Pergerakan Diperketatkan
atau PKPD bagi kawasan-kawasan yang terjejas. Justeru, amalkan penjarakan sosial, pakai penutup mulut dan hidung,
sentiasa basuh tangan, gunakan hand sanitizer dan keluar rumah hanya jika perlu
sahaja. 
See author's posts
